Maištingas amžius

Maištingas amžius () – Argentinos TV serialas. Tai – istorija apie keturis talentingus jaunuolius, kurie įgyvendino savo svajonę – tapti populiariausia grupe Lotynų Amerikoje. Viskas prasidėjo nuo Benjamino Rojo, paprasto argentiniečio vaikino, kuris svajojo tapti turtingu ir žinomu. Kartą jis nusifotografavo žurnalui ir savo nuotrauką išsiuntinėjo modelių agentūroms. Iš pradžių gavo pasiūlymų filmuotis reklamoje – o paskui ir seriale. Kino studijoje jis sutiko kitus pradedančius aktorius – Camilą Bordonabą, Felipą Kolombo ir Luisaną Lopilato, būsimuosius kolegas iš naujojo serialo „Maištingas amžius“.

Aprašymas 

Serialo autorė Cris Morena aktoriams pasiūlė filmuotis 139 dalių istorijoje apie paauglius, kurie mokosi ir gyvena elitinėje Buenos Aires mokykloje. Serialas pasakoja apie turtingų ir įtakingų tėvų vaikus, kurie, skirtingai nei įprasta, priversti patys kovoti už savo vietą nedraugiškame pasaulyje. Čia – daug meilės, draugystės, neapykantos, tėvų, vaikų, mokytojų santykių. Veiksmas sukasi apie keturis serialo herojus – išpaikintą gražuolę Miją, ryžtingą Marisą, kilnų, bet neturtingą Manuelį ir mergaičių numylėtinį Pablą. Jie labai skirtingi, tačiau juos vienija bendras bruožas – meilė muzikai ir maištinga siela. Jie sukuria muzikos grupę Erreway, apie kurią ir sukasi gyvas, kupinas veiksmo ir muzikos gyvenimas.

Veikėjai

Pagrindiniai veikėjai 

 Pablo Roberto Bustamante (Benjamin Rojas) – miesto mero, Sergio Bustamantės ir Moros sūnus. Pablas turtingas ir gražus. Jauniausias vaikas šeimoje ir populiariausias berniukas mokykloje. Jo geriausi draugai – Tomas ir Guidas. Pomėgis – muzika. Vėliau bus vienas iš grupės „Erreway“ narių. Visada sako, kad gali gauti, turėti viską, ko tik užsinori, tačiau iš tikrųjų yra labai nelaimingas. Visą laiką jam trūksta tėčio rūpesčio, švelnumo ir meilės. Jis įsimyli Marisą iš pirmo žvilgsnio. Ji yra visiškai kitokia, negu kitos mergaitės, taigi keistai bendrauja su Marisa – apsimeta, kad nekenčia, tačiau, iš tikrųjų ją myli. Marisa yra beveik vienintelis žmogus kuris iš tikrųjų jį supranta. Tokiu būdu yra geriausia jo draugė. Kai Marisa išvyksta į Italiją, Pablas susiranda naują merginą – Paulą, bet ji yra Sergijaus pasamdyta prostitutė, kad Pablas prarastų nekaltybę. Kai jis sužino tiesą (Marisa jam labai padeda), jaučiasi labai įskaudintas. Tada jis susilažina su Tomu: jei jis per dvi savaites su Marisa taps pora, gaus visus Tomo CD, o jei praloš tada Tomas gaus visus Pablo CD. Pablas ir Marisa tampa pora, tačiau, kai ji sužino tiesą, jie išsiskiria. Antrame sezone, Pablas susitikinės su Lola, kuri bandys būti maištinga, kaip Marisa, bet Pablas negali būti su jokia kita mergaite, kaip tik su Marisa. Taigi, jis bando vėl laimėti jos meilę. Po daug vargų ir klaidų jie tampa pora. Jo tėvas suimamas, o mama perima Pablo globą

 Marizza Pía Spirito/Andrade Rey (Camila Bordonaba) – manekenės Sonia Rey dukra. Nesutaria su mama, kuri ieškodama geriausio išsimokslinimo dukrai, suranda mokyklą Elite Way. Taip Marisa atsiduria turtuolių mokykloje. Ji labai skiriasi nuo visų turtuoliukų, nes yra labai emocinga, ryžtinga, maištinga, mokanti apsiginti, nemėgsta taisyklių ir, kai kas nors nurodinėja, ką turi daryti, kovojanti už teisingumą ir, kai reikia, padeda visiem, kam gali, taip pat nekenčia melagių. Ilgai konfliktuoja su klasės draugais, tačiau, galų gale tampa neišskiriamais draugais. Myli ir nekenčia Pablo Bustamantes vienu metu. Čia nėra jokių sentimentų, bet kai jie būna labai arti vienas kito, suvokia, kad beprotiškai vienas kitą myli. Antrame sezone, jos gyvenimas visiškai pasikeičia. Mokykloje pradeda dirbti naujas dailės mokytojas ir Marizza sužino, kad jis tikrasis jos tėvas, o ne Spiritas. Ji įsiunta ant savo mamos, bet visi reikalai susiklosto gerai.

 Manuel Aguirre (Felipe Colombo) – paauglys, atvykęs lankyti Elite Way mokyklą iš Meksikos. Jis nusprendžia atvykti į Buenas Aires, nes yra įsitikinęs, kad dėl jo tėčio savižudybės kaltas Frankas Colučis, garsus verslininkas. Visai netikėtai, pamilsta Colučio dukrą, Miją. Jo geriausi draugai Nikas ir Markas, o vėliau Franciskas. Jis turi problemų su „Lože“ (elitinių moksleivių grupė, kurie bando išvaryti iš mokyklos stipendininkus), taigi bando ją atskleisti. Tai daro su savo draugais ir išvarytais iš mokyklos Ložės nariais. Vėliau Manuelis sužino, kad jo tėvo mirė ne dėl Franko Colučio kaltės ir liaunasi keršijęs. Jis tampa Mijos vaikinu ir jie kartu išvyksta atostogauti į Galapagos salas. Bet Mija nenori miegoti su Manueliu, taigi jis apgauna ją su nauja „Erreway“ vadybininke, Sabrina. Miaja ir Manuelis išsiskiria, bet Manuelis vis dar myli ją ir bando susigražinti jos meilę. Manuelis sužino, kad serga ir jam butinai reikia daryti operaciją. Po to jis praranda atmintį ir prisimena tik Pablą, Marisą, savo šeimą ir Sabriną. Jis grįžta i Meksiką ir ten atgauna atmintį. Taigi Manuelis grįžta į Elite Way mokyklą. Jis maldauja Mijos atleidimo ir, prašo būti vėl jo mergina. Ji pasako „Taip“ ir tampa pora.

 Mia Colucci Cáceres (Luisana Lopilato) – populiariausia mergaitė mokykloje, tėvelio dukrelė (tėtis – žymus mados verslininkas – Frankas Kolučis). Gyvena, tikedama, kad mama yra mirusi. Tačiau vieną dieną sužino, kad istorija apie mamą netiesa. Mama turėjo muzikos grupę ir buvo priklausoma nuo narkotikų. Labausiai Mia charakterizuoja jos posakis: „Kaip sunku būti manimi“. Ji graži ir turtinga. Gyvena „auksiniame narvelyje“, atskirta nuo tikro gyvenimo. Mokykloje rodo visiems, kad turi didelę širdį ir visada yra pasirengusi paguosti, kai reikia. Jos geriausios draugės – Vika ir Feli. Ji apsimeta, kad nekenčia Manuelio, bet iš tikrųjų jį įsimyli. Ši sutikta meilė, Elite Way mokykloje, pakeis Miją ir jos gyvenimą. Ji dainuoja grupėje „Erreway“ bei turi romantiškų santykių su Manuel Aguirre, Joaquín Arias Parondo, Guiddo Lassen ir Francisco „Fran“ Blanco. Mijos priešė yra Marisa, bet vėliau jos taps draugėmis ir įsesėrėmis, kai Frankas ir Sonija susituoks. Kai Manuelis permiegos su Sabrina, Mija jį paliks. Nors ji ir labai įskaudinta, tačiau vistiek Manuelį myli. Kai Manuelis praranda atmintį, Mija daro viską, kad ji sugrįžtų. Jis prisimena Pablą, Marisą ir, nelaimei, Sabriną. Mia jaučiasi įskaudinta, kai supranta, kad Manuelis jos neprisimena ir išvyksta į Meksiką. Kai Manuelis grįžta, jis prašo Mijos būti vėl jo mergina, nes jis ją iš tikrųjų myli. Verkdama Mija sutinka ir jie vėl tampa pora.

Mokiniai 
 Luján Linares (Jazmín Beccar Varela) – priimta į Elite Way mokyklą kaip ypač gera atletė. Įvaikinta turtingo vyro, kuris ir moka už jos mokslą mokykloje. Ji trokšta sužinoti, kas tas vyras. Labai gera Marizzos bei Lunos draugė, vėliau ir Lauros, yra visada pasirengusi joms padėti. Marisa ir Luchana yra labai panašios: abi – greit supykstančios ir impulsyvios. Luchana yra kankinama Blaso, mokyklos budinčio mokytojo. Ji nekenčia jo už tai, bet Blasas tik nori padaryti ją stiprią, kad ji galėtų apsiginti. Ji išsiaiškina, kad jos tikrasis globėjas miršta ir Blasas Heredija perima jos globą, nes tas globėjas, jo tėvas. Blasas miršta, po ilgo laiko, automobilio avarijoje. Jo paskutiniai žodžiai: "Myliu Luchaną kaip savo seserį Iš pirmo žvilgsnio įsimyli Marką. Jie tampa pora pirmame sezone, bet išsiskiria ntrame. Pabaigoje ji atskleidžia jam savo jausmus ir vėl tampa pora. Markas pasako, kad norėtu su Luchana turėtį vaikų, o Luchana atsako, kad norėtų šešių. Frankas su Sonija įsivaikina Luchana ir ji tampa Marisos ir Mijos sesuo.
 Marcos Aguilar (Diego García) – Kenčiantis paauglys – mama kaltina jį dėl brolio mirties. Jis yra neišvaizdus, tačiau vieną dieną nusprendžia pasikeisti, padedamas Marisos. Įsimylės Marisą, bet ji neatsakys jam tuo pačiu. Po kiek laiko bus su Lujana. Draugaus, o paskui paliks, del Lujanos pavydo. Padraugavęs su Fernanda ir Laura, supras, kad myli tik Lujaną.
 Felicita 'Feli' Mitre (Ángeles Balbiani) – turtinga mergina. Mama – buvęs modelis, todėl nemėgsta savo dukters, nes ji stora. Geriausia Mijos ir Vikos draugė. Simpatiška mergaitė, tačiau savimi nepasitikinti, todėl į viską labai jautriai reaguoja. Vėliau, Mijos ir Vikos dėka, išsivaduos nuo nepasitikėjimo savimi ir supras, kad vaikinams patinka ir tokios merginos, kaip ji. Ji susitikinėjo su Manueliu, Augustu (Vikos broliu) ir Maksiu. Pabaigoje ji įsimyli Lalą, kuris dirba mokykloje barmenu, ir nuo jo pastoja.
 Victoria 'Vico' Paz (Victoria Maurette) – pripažinta mokyklos stipendininkė. Ji buvo Ložės auka, ir jie sunaikino visus jos drabužius. Mios ir Felės geriausia draugė. Mija jai mėgsta priminti, kad Vica yra „labiausiai pavykęs projektas“. Nėra turtinga ir dėl to išgyvena. Labai pavydi ir mėgsta regzti intrigas. Susitikinėjo su Pablu, Tomu, Manueliu ir Guidu, o galiausiai įsimyli Roką.
 Pilar Dunoff (Micaela Vázquez) – Kerštinga mergina. Elite Way mokyklos direktoriaus ir anglų kalbos mokytojos, dirbančios šioje mokyloje, duktė, dėl to niekas nenori su ja draugauti. Pradžioje Pilara slapta rašo laikraštį, kuriame atskleidžia visas mokinių paslaptis. Marisa atskleidžia tai pirmo sezono pabaigoje, bet prižada niekam to nesakyti. Vieną kartą, ji buvo tokioje nevilty ir vieniša, kad vos nepradėjo šaudyti Marisos ir Mijos gimtadienio vakarėlyje. Laimei, Mansilia ją sustabdė. Antram sezone ji susitikinės su Tomu. Jos tėvų skirybos ir santykiai su Tomu, padarys ją labiau bendraujančia ir Pilara įsigys keletą draugų klasėje. Pabaigoje, ji tiesiog liks – gera draugė, su daug draugų, laiminga įsimylėjusi Tomą.
 Tomas Ezcurra (Jorge 'Coco' Maggio) – Žioplas vaikinukas, geriausias Pablo draugas, visada ištiesiantis pagalbos ranką ir labai kenčia dėl nemokėjimo susirasti normalios panelės.
 Guido Lassen (Diego Mesaglio) – Naujųjų turtuolių sūnus. Tomo ir Pablo draugas. Beprotiškai įsimylėjęs Mią ir stemgiasi ją užkariauti. Veliau sie jausmai isblesta. Slepia, kad jo mama prieš 15 metų dirbo Tomo namuose tarnaite. Klasės atstovas ložėje.
 Luna Fernández (Georgina Mollo) – Marisos ir Mijos draugė. Nėra pasiturinti, bet dėl to neišgyvena. Yra be galo jautri, rami ir visus myli. Turi sunkiai sergančią sesutę Florą ir labai mylinčią, besirūpinančią tetą. Įsimylėjusi Niką, jis jai atsako tuo pačiu. Gale „susituokia“ ir išvyksta kartu gyventi i San Luis'ą. Tai viena iš švelniausių, gražiausių meilės istorijų.
 Nicolás Provenza (Guillermo Santa Cruz) – Manuelio draugas – žydas, naujokas mokykloje, labai pasimetęs jausmuose – myli Luną, bet tėvai neleidžia palikti Tatjanos, jo vaikystės draugės, nes jos tėvai labai padėjo jo tėvams.
 Joaquín Arias Parrondo (Gaston Grande) – vaikinas, kuris bandė suvilioti ir Miją, ir Marisą vienu metu, tačiau žinoma jam nepavyko.
 Flor Fernández (Nadia di Cello) – neįgali Lunos sesuo.
 Luz Leguizamon (Sabrina Garciarena) – Mersedesos sesuo, besistengianti suvylioti Manuelį.
 Nacho (Agustin Sierra) – berniukas iš gatvės, prižiūrimas Marisos ir Luchanos.

 Suaugusieji 
 Sonia Rey (Catherine Fulop) – žymi Argentinoje kabareto šokėja, modelis. Ji – nepriklausoma, žavinga, jautri, šiek tiek „pamišusi“, vaikiška, graži moteris visuomet dalyvaujanti įvykių sūkuryje bei puikiai, it žuvis vandenyje, besijaučianti jaunimo tarpe. Sonia taip pat yra Marisos (Camila Bordonaba) motina. Nors jų tarpusavio santykiai yra ganėtinai įtempti dėl nuolatinio Sonios kišimosi į asmeninį Marisos gyvenimą, kas nepriklausomai ir maištingajai Marisai atrodo nepakeliama, vis dėlto abi puikiai supranta ir jaučia vieną kita, o Marisa žino, kad Sonia viską daro iš didžiulės meilės savo dukrai. Dėl puikaus charakterio ir spinduliuojančio moteriškumo ji yra labai vertinama ir merginų tarpe – ji tampa geriausia Mios (Luisana Lopilato) drauge. Nors Sonia apsimetinėja esanti abejinga Mios tėvui, Frankui Kolučiui (Martin Seefeld), net užgaulioja jį (visuomet iškraipydama jo pavardę – vietoj Colucci sako Culocci, o „culo“ ispaniškai reiškia „užpakalis“), bet iš tikrųjų jį myli.
 Oktavijus/Martínas Andrade (Miguel Ángel Cerutti) – tikrasis Marisos tėvas, apsimetęs mokytoju dėstė dailę.
 Fabrizio Spiritto (Marcelo Alfaro) – netikras Marisos tėvas.
 Frankas Kolučis (Martin Seefeld) – garsus mados verslo magnatas. Jis – doras, rūpestingas, mylintis Mios tėtis (Luisana Lopilato) bei simpatiškas, patrauklus vyras. Jo gyvenime svarbiausią vietą užima – vienturtė, mylima dukra – Mia, kuriai stengiasi kaip beišmanydamas kompensuoti, savo meile bei rūpesčiu, motinos netektį, augimą be jos. Nors Frankas turi sužadėtinę – Mersedesą Leguizamon, (Adriana Solonia) bet jos nemyli, tik jaučia pareigą ją vesti, nes prieš daugelį metų paliko ją dėl Mios motinos. Iš tikrųjų prisidengęs abejingo vyro kauke, jis slapčia puoselėja šiltus jausmus Soniai Rey (Catherine Fulop), kuri, beje, taip pat yra pametusi dėl jo galvą.
 Marina Caceres Colucci (Patricia Viggiano) – biologinė Mijos mama. Kai ji buvo jauna, buvo roko muzikante, bet metė šou verslą, kai sutiko Franką ir su juo susituokė. Po Mijos gimimo, Marina turėjo problemų su narkotikais, taigi paliko savo šeimą, kad išgytų. Mijai buvo passakyta, kad mama mirė. Marina grįžo ir norėjo papasakoti Mijai tiesą. Ji pasakojo, kaip norėjo susitikti Miją. Frankas papasakoja Mijai tiesą. Mija nori susitikti mamą nesvarbu, ką Frankas sako. Mija su Marina susitinka ir tampa artimos. Mija vėliau atleidžia tėčiui. Vieną momentą, Mija užsinori gyventi su mama, bet Marina nesutinka, nes ji vis dar priklausoma nuo narkotikų.
  Serchijus Bustamantė (Boy Olmi) – Pablo tėvas, labai žinomas politikas. Buenos Airių meras. Jis – valdingas, įtakingas, daug naudingų ryšių turintis žmogus. Myli Pablą, bet nemoka parodyti jam savo jausmų, juos išreiškia dovanodamas jam brangias dovanas, nuolatos kišasi į jo gyvenimą dėl savanaudiškų paskatų, norėdamas patenkinti savo kaip tėvo, išauginusį „tikrą vyrą“ savimeilę. Jaučia didžiulį norą valdyti sūnų, versti jį elgtis taip kaip jis nori. Jis nemėgsta Marisos, nes ji susitikinėja su jo Pablu, ir galvoja, kad ji laiko jo sūnų po padu. Griežtas žmogus, kuris nori viską laimėti bet kokia kaina. Vieną kartą, jis paperka prostitutę Paolą, kad ji permiegotu su Pablu, tačiau vaikinas ją įsimyli. Jų santykiai nutrūksta, kai sužino, kodėl jie susitiko. Pablą užvaldo neapykanta tėvui, galiausiai, Marisa jam padeda, ir jis tampa laisvas. Jis išvaro Morą iš jų gyvenimų, kai ji pasipriešina ir gina savo sūnų, o Serchijus Pablui viską papasakoja priešingai. Jį apimą džiaugsmas, dėl Pablo kančių ir abejonių. Jis turi 51 % mokyklos akcijų. Pabaigoje Bustamantė suimamas.
 Marselis Dunofas (Arturo Bonin) – „Elite way“ gimnazijos direktorius. Jis – senyvo amžiaus, minkšto charakterio, bailokas, nuolatos pataikaujantis vyresnybei. Turi žmoną Claudią (Karolina Vespa), kuri toje pačioje mokykloje dėsto anglų kalbą ir ten pat besimokančią dukterį – Pilarą.
 Claudia Dunoff (Karolina Vespa) – „Elite way“ mokyklos anglų kalbos mokytoja, direktoriaus žmona. Ji – vyro (direktoriaus Marselio Dunoffo) užguita žmona, kuri nori labiau save išreikšti ir pradėti mokyti „Elite way“ mokykloje anglų kalbos, bet jos vyras, karštligiškai priešinasi žmonos norui.
 Gustavas Aguilaras (Aldo Pastur) – Marko tėvas.
 Felixas Ezcurra (Antonio Caride) – Tomo tėvas.
 Doloresa Mitre (Coni Mariño) – Felicitos mama.
 Ernesto Provenza (Adolfo Yanelli) – Niko tėvas.
 Cosme Lassen (Hector Malamud) – Guido tėvas.
 Sandra Fernandez (Susana Ortiz) – Lunos teta. Gera moteriškė, ją myli vaikai. Dažnai padeda Manueliui. Dirba valgyklos bufete.
 Blasas Eredija (Pablo Heredia) – „Elite way“ mokyklos (prestižinės) budintysis mokytojas, atsakingas už mokyklos tvarką. Jis – nors yra gražus ir patrauklus bei paslaptingas, tačiau daugeliui parodo tik savo niekšiškąją charakterio pusę – kursto, bando pakenkti ir supriešinti kitus. Nors yra mokytojas, jau subrendęs vyras, Blasas jaučia daugiau nei tik draugiškus jausmus populiariausiai mokyklos merginai – Miai (su kuria vėliau draugauja, bet netrukus išsiskiria). Nujausdamas, kad iš tikrųjų Mios širdis krypsta Manuelio Agires (Felipe Colombo)pusėn, stengias visaip kaip jam pakenkti. Iš tikro yra Luchanos brolis ir Jos globėjas.
 Santjagas Mansilija (Fernan Miras) – „Elite way“ mokyklos etikos mokytojas, studijų koordinatorius. Mokinių mylimiausias mokytojas visoje „Elite way“ gimnazijoje. Jis nėra tipiškas griežtas mokytojas, kuris į mokinį žiūri tik kaip į mokinį; kuriam svarbiausia yra „sausai“ išdėstyti informaciją ir patikrinti jo žinias, ne, jis į mokinį, visų pirma, žiūri kaip į asmenybę. Būdamas šiltas, draugiškas, išklausantis, supratingas ir gebantis lengvai įsijausti į jaunuolių kailius, Santjagas netrunka įgyti mokinių simpatijas.
 Matijas Miranda (Federico D`Elia) – Dailės mokytojas, ketvirtokų auklėtojas. Įsidarbino tam, kad sužinotų visą tiesą apie Serchijų. Pabaigoje, jis gauna klasės darbą, surengti mokslo petų pabaigos šventę. Jis pavadinamas ypatingu ugdymo darbuotoju.
 Hilda Acosta (Hilda Bernard) – „Elite way“ gimnazijos mokytoja. Senyvo amžiaus, konservatyvi, gera moteris. Ji myli Hilarijų (taip pat mokytoją), bet dėl savo išdidumo ir nuoskaudos (nes šis jaunystėje ją paliko ir vedė savo žmoną)nedrįsta išsakyti jam (nors jis taip pat ją labai myli) savo jausmus.
 Glorija (Maria Roji) – „Elite way“ gimnazijos direktoriaus sekretorė. Ji – minkšto būdo (dėl ko mokiniai lengvai išpeša iš jos reikiamą informaciją), šiek tiek tuštoka (ją lengva užliūliuoti komplimentais), stengiasi prieš mokinius vaidinti griežtą, deja, veltui, mokiniai (ypač vaikinai) yra ją perkandę, todėl nesunkiai ją įpina į visokias intrigas.
 Monika „Michi“ (Mirta Wons) – Sonijos draugė, bermenė, vėliau Dunofo sekretorė.
 Renata Miguens (Malena Solda) – matematikos mokytoja, pirmo sezono pabaigoje susidraugaus su Mansilja ir kartu išvažiuoja.
 Lulu (Carolina Ardohain) – šokių mokytoja.
 Mersedesa Leguizamon(Adriana Solonia) – Franko Kolučio (Martin Seefeld) sužadėtinė. Ji – įsimylėjusi į Franką, tik, deja, jaučia, kad jis tokių stiprių jausmų jai nepuoselėja. Mersedesa trokšta kuo greičiau už jo ištekėti, taip jį prie savęs prisirišdama, tačiau jai skersai kelio nuolatos stoja mylimojo išpaikinta, jos nepripažįstanti dukra Mia bei jai talkinanti (kuri taip pat myli Franką) Sonia. Visaip kaip jos stengiasi Frankui atskleisti tikrąjį Mersedesos veidą – valdingos, pagiežingos pavyduolės, bet nekaltuole apsimetinėjančiai Mersedesai vis pavyksta išsisukti, dar geriau, visą kaltę ji suverčia Miai bei Soniai.
 Andresas (Fabián Mazzei) – geriausias Franko Kolučio draugas, įsimylėjęs Sonia.
 Lukas Colucci (Tomy Dunster) – Franko pusbrolis.
 Paula Ríos (Agustina Dantiacq) – Serchijaus Bustamantės pasamdyta prostitututė, kad suvyliotų Pablą.
 Simonas (Esteban Perez) – Jaunas vaikinukas, susižavėjęs Marizza. Įsidarbina mokykloje fotografu. Turi žmoną ir vaiką.

 Antra dalis 
 Laura Aregui (Mariana Seligmann) – Gera mergina. Mėgstama mokytojų, dėl savo protingumo ir gero elgesio. Yra vieniša, tačiau turi vieną gerą draugę Marisą. Pradžioje draugaus su Francisku, tačiau ji jo nemylės, vėliau su Marku, o pačioje pabaigoje su Guidu. Turi seserį Lolą (kuri, iš tiesų, yra įvaikinta).
 Franciskas Basas (Francisco Bass) – Tomo pusbrolis. Geras vaikinas, beprotiškai įsimylėjęs Laurą. Vėliau draugaus su Mia, o pačiame gale su Agustina.
 Sol Rivarola (Inés Palombo) – Naujokė turtuolė mokykloje. Svajoja buti modeliu, nors tėvai tam prieštarauja. Yra priešė su Mija, Marisa ir beveik visomis mergaitėmis klasėje. Gadina gyvenimą Mijai. Sukuria „TOP“ grupę su Pilara, Fernanda ir Belena, bet labai trumpai išsilaiko, nes nesutaria. Tomas su Diegu bando su ja draugauti, tačiau ji tik naudojasi jais. Laikinai susitikinėja su Blasu. Ji buvo tokia bjauri kitoms mergaitėms, kad jos nusiuntė Solės nuotrauką į žurnalą, kur jos veidas padengtas spuogais.
 Rokas Fuentes-Echague (Piru Sáez) – naujas paauglys, ketvirtokas. Mėgstantis roko muziką, filmuoti, visur nešiojasi videokamerą. Rengiasi pankų stiliumi, todėl klasės draugams atrodo kiek keistas. Kiti galvojo, kad net jis yra gėjus. Bet Rokas įsimyli Viką. Jie tampa pora. Pabaigoje, kai jo draugai kėlė tostus už meilę, draugystę ir gyvenimą, jis pakėlė tostą už Žemę, gyvūnus ir augalus.
 Chavieras Alanis(Mariano Bertolini) – Pablo įbrolis. Siekia Marisos. Stengiasi juos išskirti. Vėliau pasinaudos Lujana, kad įskaudintų Marizzą.
 Fernanda Peralta Ramos(Byron) (Maria Fernanda Neil) – Turtinga mergina. Bendrauja su Sol, Pilara ir Belena. Draugaus su Marku.
 Belena Menendez Pacheco (Belén Scalella) Dar viena turtinga mergina. Fernandos draugė.
 Diegas Urcola (Diego Child) – Vaikinas iš geros šeimos, įsimyli Marisą. Antram sezone trumpai draugaus su ja, bet labai greitai išsiskiria, Marisa sužino, kad jis turi sužadėtinę Palomą. Po to, Diegas visada nori padėti Marisai, kai ji yra sumišusi ar, kai jai reikia pagalbos.
 Doloresa „Lola“ Arregui (Lis Moreno) – Lauros jaunesnioji sesuo. Kaprizinga mergina, įsiterpia tarp Fransisko ir Lauros. Yra įvaikinta, bet to nežino. Vėliau sužinos ir išvyks gyventi pas mamą. Prieš tai dar bandys vilioti Pablą.
 Sabrina Guzman (Gimena Accardi) – „Erreway“ grupės prodiuserio dukra. Įsimylejusi Manuelį ir stengiasi jį suvilioti, nepaisant, kad jis laimingas su Mija. Manuelis girtas ir Sabrina ji suvilioja bei priverčia manyti, kad gali būti nėščia.
 Bjanka Hurtado (Débora Cuenca) – Lolos geriausia drugė, yra susižavėjusi Roccu. Vėliau išvyksta gyventi kitur.
 Chuanas (Juan Manuel Guilera) – maištautojų bendraklasis.
 Maksimas Cambertas (Maksis) (Nicolas Maiques) – turtingas vaikinas įsimylėjęs Felisitą.
 Agustina Laumann (Paula Salustro) – antrokė, geriausia Lolos draugė, įsimyli Guidą, vėliau susižavi Diegu, o galiausiai lieka su Francisku.
 Konsuela „Konče“ (Soledad Fandino) – Pablo sekretorė.

 Pasaulinis išgarsėjimas 

„Rebelde Way“ – ypač populiarus serialas Argentinoje, tapo geriausiu projektu „9 Kanale“ ("Canal 9 "), netrukus po savo premjeros. Luisana Lopilato tapo pastoviu apkalbų žurnalo veidu, kaip ir Camila Bordonaba, Felipe Colombo, Benjamin Rojas. Šis ketvertas taip pat padarė keletą ekskursijų į Izraelį, kur jų populiarumas yra beveik toks didelis kaip Argentinoje.

„Rebelde Way“ taip pat buvo gerai žinomi Vokietijoje ir Austrijoje. Serialą rodė Romunijoje TVR2 kanalas ir Makedonijoje – A1 televizija 2003–2004 metais, Kosove ir Albanijoje – KTV 2005–2006 metais, Bosnijoje ir Hercogovinoje – OBN, Graikijoje – ET, Kipre – ANT 2006–2007 metais, Serbijoje – B92 2007 metais, Kroatijoje – Extra TV 2008 metais, 2007–2008 metais, Ispanijoje, Portugalijoje, Panamoje, Kolumbijoje, Rusijoje bei Lietuvoje serialą galėjote išvysti per LNK ir TV1.

Lotynų Amerikoje serialas taip pat gerai žinomas, jį rodė net du kartus Dominikos Respublikoje per Tele Antillas kanalą, 2003 metų kovą – 2004 metų rugsėjį/spalį ir 2005 metų gruodį – 2007 metų vasarį.

 Tarptautiniai serialo perdirbimai 

Pagrindinis „Rebelde Way“ siužetas ir situacija buvo taip pat perdirbti sirtingoms šalims visame pasaulyje. Kiekvienos versijos siužete buvo ta pati ašis, apie moksleivių muzikinę grupę telenovelėje.

 „Rebelde“ 
„Rebelde“ – meksikietiškas serialo perdirbimas, pradžioje rodomas Meksikoje per Televisa. Nors mokyklai paskirtas tas pats vardas, grupė, apie kurią šou pagrindinė siužeto linija, buvo pervadinta į „RBD“. „Rebelde“ taip pat tarptautiniu mastu išgarsėjo ir yra rodomas Meksikoje, JAV, Brazilijoje ir kitose Lotynų Amerikos šalyse, truko net 3 sezonus, nuo 2004 metų iki 2006 metų. „RBD“ grupė sulaukė dar didesnio pasisekimo, išleido daugiau nei penkis albumus ir keliauja po Meksiką, JAV, Braziliją, Čilę, Europą ir Aziją. Grupė išsiskirstė 2008 metais.

 „Remix“ 

„Remix“ – indiškas serialo perdirbimas, pradžioje rodomas Indijoje per STAR One. Šios versijos grupė pavadinta „Remix“, o mokykla pervadinta į Maurya High. Šou prasidėjo 2004 metų lapkritį, o baigėsi 2006 metų liepą, sulaukė pasisekimo, tarp šalies paauglių.

 „Rebelde Way“ 

2008 metais „Rebelde Way“ versiją visiškai taip pat pavadino ir sukūrė Portugalijoje, per kanalą SIC''. Šou planuojama pradėti rugpjūtį.

Atmestos versijos 

2006 metais „Rebelde Way“ versijos buvo sukurtos Brazilijoje ir Ispanijoje, bet bandymai buvo atmesti kanalų, abiejose šalyse. Tai buvo iš dalies atitikmenys meksikietiško perdirbimo ir „RBD“ grupės abiejose šalyse.

Nuorodos 
 Oficialus forumas Lietuvoje

Argentinos televizijos serialai